laion/Wikipedia-Exotic huggingface dataset:
মালয়ালম ভাষা

মালয়ালম বা মলয়ালম (മലയാളം মালায়াাল়াম্) দক্ষিণ ভারতের একটি ধ্রুপদী দ্রাবিড় ভাষা। ভাষাটি তামিলের সাথে ঘনিষ্ঠভাবে সম্পর্কিত, তবে তামিল ভাষার চেয়ে সংস্কৃত ভাষা মালয়ালম ভাষাকে বেশি প্রভাবিত করেছে। মালয়ালম ভাষাভাষীরা জাতিগতভাবে মালয়ালী নামে পরিচিত। ধারণা করা হয় মালয়ালম ও তামিল ভাষা একই পূর্বসূরী ভাষা থেকে উদ্ভূত এবং খ্রিস্টীয় ৯ম শতকের দিকে এগুলি আলাদা স্বতন্ত্র ভাষায় পরিণত হয়। তামিল তখনকার দিনে শিক্ষাদীক্ষা ও প্রশাসনের ভাষা ছিল বলে মালয়ালম ভাষাকে প্রভাবিত করেছিল। পরবর্তীতে ধর্মীয় সূত্রে সংস্কৃত ভাষা মালয়ালম ভাষার উপর প্রভাব ফেলে। এ পর্যন্ত প্রাপ্ত মালয়ালম ভাষায় লেখা আদিতম রচনাগুলি ৯ম শতকে লেখা। ১১২৫-১২৫০ অব্দের মধ্যবর্তী সময়ে মালয়লাম ভাষার প্রথম সাহিত্যিক রচনাগুলি লিখিত হয়। এদের মধ্যে আছে ধ্রুপদী গীতিকবিতা। বিভিন্ন যুগের মালয়ালম গদ্যের উপর অন্যান্য ভাষা যেমন তামিল, সংস্কৃত, হিন্দি, উর্দু, আরবি, ফার্সি, পর্তুগিজ, ওলন্দাজ, ফরাসি এবং ইংরেজি ভাষার প্রভাব পড়েছে। আধুনিক মালয়ালম সাহিত্য কবিতা, গল্প, উপন্যাস, নাটক, জীবনী এবং সাহিত্যিক সমালোচনা ---সব ক্ষেত্রেই সমৃদ্ধ। দক্ষিণ ভারতের কেরল অঙ্গরাজ্য এবং লক্ষদ্বীপের প্রায় সাড়ে তিন কোটি লোক মালয়ালম ভাষাতে কথা বলেন। মালয়ালম ভারতের ২২টি সরকারী ভাষার একটি। এছাড়াও এটি ইসরায়েল, বাহরাইন, ফিজি, কাতার, মালয়েশিয়া, সংযুক্ত আরব আমিরাত এবং যুক্তরাজ্যে প্রচলিত। বর্তমানে কেরলে প্রশাসন ও শিক্ষার ভাষা হিসেবে মালয়ালম ভাষা ধীরে ধীরে গুরুত্ব লাভ করে চলেছে। অন্যান্য দ্রাবিড় ভাষার মত মালয়ালম ভাষাতেও বেশ কিছু মূর্ধন্য ব্যঞ্জনধ্বনি আছে যেগুলি জিহ্বার ডগা উল্টিয়ে মুখের উপরের তালুতে বা মূর্ধায় স্পর্শ করিয়ে উচ্চারণ করতে হয়। মালয়ালম একটি সংশ্লেষণাত্মক ভাষা। এর ব্যাকরণ তামিলের অনুরূপ। মালয়ালম ভাষার একটি বিশেষ বৈশিষ্ট্য এবং তামিল ভাষার সাথে এর পার্থক্য হল এটি অন্য বিদেশী ভাষা যেমন সংস্কৃত, হিন্দি, উর্দু, আরবি, ফার্সি, পর্তুগিজ, ওলন্দাজ, ফরাসি ও ইংরেজি ভাষা থেকে উদারহস্তে শব্দ ঋণ নিয়েছে। এ ভাষার স্ক্রিপ্টে ৫৭৮টি শব্দ রয়েছে। মালয়ালম একটি সিলেবলভিত্তিক লিপিতে লেখা হয়, যাতে প্রতিটি ব্যঞ্জনবর্ণের সাথে একটি স্বরবর্ণ অন্তর্নিহিত থাকে। ব্রাহ্মী লিপি থেকে বিবর্তিত হয়ে ১৩শ শতকে লিপিটির উদ্ভব হয়। ১৯৭০-৮০-র দশকে ছাপার সুবিধার্থে লিপিটির একটি সহজ সংস্করণ প্রবর্তন করা হয়। মালয়ালম লিপির অক্ষরগুলির সাথে তামিল লিপির অনেক মিল আছে। সিঙ্গাপুর ও মালয়েশিয়াতে মালয়ালম ভাষা আরবি লিপিতে লেখা হয়। অনেক সময় কেরলের মুসলমানেরাও আরবি লিপিতে ভাষাটি লিখে থাকেন। "'Classical' status for Malayalam"। The Hindu (ইংরেজি ভাষায়)। Special Correspondent। ২০১৩-০৫-২৩। আইএসএসএন 0971-751X। সংগ্রহের তারিখ ২০২২-০৯-০২।  Wickremasinghe, Don M. de Z.; Menon (B.A.), T. N. (২০০৫)। Malayalam Self-taught by the Natural Method with Phonetic Pronunciation (Thimm's System) (ইংরেজি ভাষায়)। Asian Educational Services। আইএসবিএন 978-81-206-1903-6।  "Google Books"। books.google.co.in। সংগ্রহের তারিখ ২০২২-০৯-০২।  "লক্ষদ্বিপ ডট এনআইসি ডট ইন"। ৫ অক্টোবর ২০১০ তারিখে মূল থেকে আর্কাইভ করা। সংগ্রহের তারিখ ২৩ নভেম্বর ২০১৩।  মালয়ালম ভাষার উপর এথনোলগ রিপোর্ট
ধীরেন বসু

ধীরেন বসু (১৯৩০ - ২৯ ডিসেম্বর ২০০৬) ছিলেন বিশিষ্ট বাঙালি সঙ্গীত শিল্পী। ধীরেন বসু বিশ শতকের আটের দশকে নজরুলগীতির অত্যন্ত জনপ্রিয় শিল্পী ছিলেন। তৎকালীন সময়ে কলেজ পড়ুয়াদের অনুষ্ঠানে তার ছিল এক স্বতন্ত্র নাম। তিনি রবীন্দ্রসঙ্গীত ও বাংলা আধুনিক গানেও সাবলীল ছিলেন। সমৃদ্ধ করেছেন বাংলা গানের জগত। তবে নজরুলগীতির বিশিষ্ট শিল্পী হিসাবেই দুই বাংলায় জনপ্রিয ছিলেন। শিল্পী ধীরেন বসুর কণ্ঠে গীত জনপ্রিয় কয়েকটি গান- নজরুলগীতি- শূন্য এ বুকে পাখি মোর গঙ্গা সিন্ধু নর্মদা যেদিন লব বিদায় মালতী মঞ্জুর ফুটিবে যবে মোরা আর জনমে হংসমিথুন ছিলাম খেলিছ এ বিশ্ব লয়ে বিরাট শিশু আনমনে ঘুমিয়ে গেছে শ্রান্ত হয়ে নয়ন ভরা জল শাওন রাতে যদি স্মরণে তুমি আমার সকালবেলার সই ভালো করে বিনোদবেণী চিরদিন কাহারও সমান নাহি যায় আধুনিক গান- একটুখানি হাসলে যদি সূর্য হাসে চলনা হারিয়ে যাই রূপকথার দেশে কাজী নজরুল ইসলামকে স্মরণে রেখে কলকাতায় পঞ্চাশের দশকে রূপমঞ্জরী গঠিত হলে ধীরেন বসু তার সভাপতি হন। ধীরেন বসু ২০০৬ খ্রিস্টাব্দের ২৭ ডিসেম্বর এক ব্যাপক হৃদরোগে আক্রান্ত হলে দক্ষিণ কলকাতার এক বেসরকারি হাসপাতালে ভর্তি করানো হয়, কিন্তু ২৯ ডিসেম্বর শুক্রবার রাত্রি সাড়ে এগারোটায় ৭৬ বৎসর বয়সে শেষ নিঃশ্বাস ত্যাগ করেন অঞ্জলি বসু সম্পাদিত, সংসদ বাঙালি চরিতাভিধান, দ্বিতীয় খণ্ড, সাহিত্য সংসদ, কলকাতা, জানুয়ারি ২০১৯ পৃষ্ঠা ১৭৭, আইএসবিএন ৯৭৮-৮১-৭৯৫৫-২৯২-৬ "নজরুলচর্চা ও দু-একটি প্রসঙ্গ"। সংগ্রহের তারিখ ২০২২-১২-২৯।  "Najrul Sangeet singer Dhiren Basu dies at 76"। সংগ্রহের তারিখ ২০২২-১২-২৯।
মহারাজা কৃষ্ণচন্দ্র গজপতি মেডিকেল কলেজ ও হাসপাতাল

মহারাজা কৃষ্ণচন্দ্র গজপতি মেডিকেল কলেজ ও হাসপাতাল হল ওড়িশা রাজ্যের গঞ্জাম জেলার ব্রহ্মপুরের একটি সরকারি মেডিকেল কলেজ ও হাসপাতাল, যা ১৯৬২ সালে একটি মেডিকেল কলেজ ও ১৯৬৬ সালে একটি হাসপাতাল হিসাবে কাজ শুরু করেছিল। পরবর্তীকালে, মেডিক্যাল কলেজ এবং সংযুক্ত হাসপাতালের নামকরণ গঞ্জামের পার্লাখেমুন্ডির প্রখ্যাত মহারাজা কৃষ্ণচন্দ্র গজপতির নামে করা হয়েছিল। এটিতে একটি নার্সিং কলেজও রয়েছে, যা ১৯৮৩ সালে প্রতিষ্ঠিত হয়েছিল। এটি ওড়িশার প্রথম নার্সিং কলেজ। এই কলেজের কোর্সগুলি হল বেসিক বিএসসি নার্সিং, পোস্ট বেসিক বিএসসি নার্সিং ও এমএসসি নার্সিং। সম্প্রতি ২০১৯ সালে এটি একটি নতুন কোর্স সিএইচও (কমিউনিটি হেলথ অফিসার) চালু করেছে। প্রতিষ্ঠানটি ১৬২ একর জুড়ে গড়ে উঠেছে। "HISTORY"। www.mkcgmch.org। সংগ্রহের তারিখ ২৯ ডিসেম্বর ২০২২।  "THE COLLEGE"। সংগ্রহের তারিখ ২৯ ডিসেম্বর ২০২২।  এমকেসিজি মেডিকেল কলেজ ও হাসপাতাল, বেরহামপুর http://www.mciindia.org/View_College_Details.aspx? ওয়েব্যাক মেশিনে আর্কাইভকৃত ২২ এপ্রিল ২০১৬ তারিখে আইডি=108 ওয়েব্যাক মেশিনে আর্কাইভকৃত ২২ এপ্রিল ২০১৬ তারিখে http://www.newindianexpress.com/states/odisha/article124408.ece ওয়েব্যাক মেশিনে আর্কাইভকৃত ১৯ এপ্রিল ২০১৬ তারিখে বিকম পরীক্ষার অ্যাডমিট কার্ড 2020 ওয়েব্যাক মেশিনে আর্কাইভকৃত ৫ ডিসেম্বর ২০২০ তারিখে
পণ্ডিত রঘুনাথ মুর্মু মেডিকেল কলেজ ও হাসপাতাল

পন্ডিত রঘুনাথ মুর্মু মেডিকেল কলেজ হল একটি পূর্ণাঙ্গ সরকারি মেডিকেল কলেজ, যা ময়ূরভঞ্জ জেলার জেলা সদর শহর বারিপাদা থেকে ৭ কিমি (৪.৩ মা) দূরে রাঙ্গামাটিয়ায় অবস্থিত। এটি ওড়িশার উল্লেখযোগ্য সরকারি মেডিকেল কলেজগুলির মধ্যে একটি, প্রতিষ্ঠানটি এসসিবি মেডিকেল কলেজ, এমকেসিজি মেডিকেল কলেজ ও ভিআইএমএসএকে-এর পরে রাজ্যে চতুর্থ স্থান অর্জন করেছে। কলেজটি ২০১৭ সালে উড়িষ্যার মুখ্যমন্ত্রী নবীন পট্টনায়েক উদ্বোধন করেছিলেন। কলেজটি ডিএমইটি-এর তত্ত্বাবধানে ওড়িশা সরকার দ্বারা পরিচালিত হয়, যেখানে স্নাতক পাঠ্যক্রমের সমস্ত ক্লিনিকাল ও প্যারাক্লিনিকাল বিভাগ রয়েছে। এই কলেজটি এখন পন্ডিত রঘুনাথ মুর্মু হাসপাতালের পাশাপাশি কাজ করছে, যা বারিপাদা শহরের কেন্দ্রস্থলে অবস্থিত। কলেজের সঙ্গে যুক্ত হাসপাতালটি ময়ূরভঞ্জ জেলার অন্যতম বড় হাসপাতাল। কলেজটি তার সংস্কৃতি এবং একটি শান্তিপূর্ণ এলাকায় অবস্থিত বিব্যাতনের জন্য সবচেয়ে বেশি পরিচিত। এটি ২০১৭ সালে প্রতিষ্ঠিত হয়েছিল এবং প্রতিষ্ঠার তারিখ থেকে একটি পূর্ণাঙ্গ হাসপাতাল হিসাবে কাজ করছে। এই কলেজটির নাম ভারতীয় লেখক ও ভাষাবিদ পন্ডিত রঘুনাথ মুর্মুর নামে রাখা হয়েছে, যিনি সাঁওতালি ভাষায় ব্যাপকভাবে ব্যবহৃত "ওল চিকি" লিপির উদ্ভাবনের জন্য সুপরিচিত। এই কলেজটি বিশাল পরিকাঠামো ও অসাধারণ একাডেমিক ফলাফল সহ রাজ্যে তার চতুর্থ অবস্থান বজায় রেখেছে। কলেজটি পিআরএম হাসপাতালের সাথে যুক্ত, যা শহরের থেকে ৭ কিমি দূরে অবস্থিত। প্রধান হাসপাতালে রোগীর ভিড় বেশি। ২০২২ সাল অনুযায়ী, কলেজের কাছে একটি নতুন ৬০০ শয্যার হাসপাতাল নির্মাণাধীন রয়েছে। "CM inaugurates 5th Govt Medical College in Odisha/" (ইংরেজি ভাষায়)। kalingatv.com। kalingatv। সংগ্রহের তারিখ ২৯ ডিসেম্বর ২০২২।  প্রাতিষ্ঠানিক ওয়েবসাইট ওয়েব্যাক মেশিনে আর্কাইভকৃত ৯ সেপ্টেম্বর ২০১৭ তারিখে
শ্রী রামচন্দ্র ভঞ্জ মেডিকেল কলেজ ও হাসপাতাল

শ্রী রামাচন্দ্র ভঞ্জ মেডিকেল কলেজ ও হাসপাতাল হল ভারতের ওড়িশা রাজ্যের কটকের একটি সরকারি মেডিকেল কলেজ, যার নামকরণ নাম শ্রী রামাচন্দ্র ভঞ্জের নামে করা হয়েছে। প্রতিষ্ঠানটি ভারতের চিকিৎসা শিক্ষা ও প্রশিক্ষণের প্রাচীনতম কেন্দ্রগুলির মধ্যে একটি। এটি কটকের শহরের কেন্দ্রস্থলে মঙ্গলাবাগ ও রানিহাট এলাকার কাছে অবস্থিত, যার একটি ১০১ একর (৪,১০,০০০ মি২) জুড়ে বিস্তৃত ক্যাম্পাস রয়েছে। এটি মেডিকেল কাউন্সিল অব ইন্ডিয়া দ্বারা স্বীকৃত একটি স্নাতক প্রতিষ্ঠান, যা চিকিৎসা ও অস্ত্রোপচার শাখার অধীনে সুপার স্পেশালিটি বিষয়ে শিক্ষা ও প্রশিক্ষণ প্রদান করে। "Affiliated colleges" (পিডিএফ)। Utkal University। পৃষ্ঠা 1। ২০১২-০৯-১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২০১২-০৮-১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Home page"। www.scbmch.nic.in। S.C.B. Medical College, Cuttack। ৩০ মার্চ ২০১৮ তারিখে মূল থেকে আর্কাইভ করা। সংগ্রহের তারিখ ৩০ মার্চ ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "M.K.C.G. MEDICAL COLLEGE"। সংগ্রহের তারিখ ২৯ ডিসেম্বর ২০২২।
আরিয়ান পিটারসমা

আরিয়েন পিটারসমা হলেন একজন ডাচ ফুটবল গোলরক্ষক। তাঁর জন্ম ২৪ এপ্রিল ১৯৮৭ সালে ডিনটেলর্ড, উত্তর ব্রাবান্টে, নেদারল্যান্ডসে। পেশাদার ফুটবলের সাথে পিটার্সমার প্রথম মুখোমুখি হয়েছিল ২০০৬-০৭ মৌসুমে এনএসি ব্রেডা-এর সাথে। তিনি ২০০৭ সালে চুরির দায়ে দোষী সাব্যস্ত হন, এবং পরবর্তী মৌসুমের জন্য আরবিসি রুজেন্ডালকে ঋণ দেওয়া হয়। "Ariën Pietersma – Elftal – Willem II"। willem-ii.nl। ৪ মার্চ ২০১০।  Pietersma van NAC naar RBC ওয়েব্যাক মেশিনে আর্কাইভকৃত জুলাই ২৭, ২০১১ তারিখে, Voetbalprimeur, 14 juni 2007 Voetbal ইন্টারন্যাশনাল এ প্রোফাইল
উত্তরবঙ্গীয় বাংলা

উত্তরবঙ্গীয় বাংলা হলো বাংলাদেশ ও পশ্চিমবঙ্গের উত্তরাঞ্চলে কথিত বাংলার একটি অ-প্রমিত উপভাষা গুচ্ছ। এটি উদীচ্য নামেও পরিচিত। এটি বাংলা-অসমীয়া ভাষাসমূহের পশ্চিম কামরূপ এবং বরেন্দ্রী উপগোষ্ঠীর ছত্র গোষ্ঠী হিসাবে কাজ করে। ড. মুহম্মদ শহীদুল্লাহ সকল বাংলা উপভাষাকে দুটি দলে ভাগ করেন: প্রাচ্য ও পাশ্চাত্য। তিনি প্রাচ্যকে আবার দুই দলে ভাগ করেন, যা সুনীতিকুমার চট্টোপাধ্যায় প্রস্তাবিত "বরেন্দ্র" এবং "কামরূপা"র সম্মিলিত উপভাষা গোষ্ঠীর সাথে মিলে, অবশিষ্ট রাঢ়ী উপভাষাগুলির সাথে মিলে। এই উত্তরের বাংলা উপভাষাটি গোয়ালপাড়া থেকে পূর্ণিয়া পর্যন্ত কথিত হত বলে মনে করা হয়, যা ভৌগোলিকভাবে ঐতিহাসিক কামরূপ এবং বরেন্দ্র অঞ্চলে পড়েছে। বর্তমানে বাংলাদেশের রংপুর ও রাজশাহীর পাশাপাশি পশ্চিমবঙ্গের জলপাইগুড়ি ও মালদা বিভাগ এই অঞ্চলের অন্তর্ভুক্ত। হ্যামারস্ট্রোম, হারাল্ড; ফোরকেল, রবার্ট; হাস্পেলম্যাথ, মার্টিন, সম্পাদকগণ (২০১৭)। "উত্তরাঞ্চলীয় বাংলা"। গ্লোটোলগ ৩.০ (ইংরেজি ভাষায়)। জেনা, জার্মানি: মানব ইতিহাস বিজ্ঞানের জন্য ম্যাক্স প্লাংক ইনস্টিটিউট।  (শহীদুল্লাহ ১৯৫৮, পৃ. ৬২) শহীদুল্লাহ ১৯৫৮, পৃ. ৬২: "গোয়ালপাড়া হইতে পূর্ণিয়া পর্যন্ত। ইহা প্রাচীনকালে কামরূপ ও বরেন্দ্র নাম অভিহত হইত।" চট্টোপাধ্যায়, সুনীতি কুমার (১৯২৬)। The Origin and Development of the Bengali Language [বাংলা ভাষার উৎপত্তি ও বিকাশ]। কলকাতা ইউনিভার্সিটি প্রেস।  গ্রিয়ারসন, জর্জ আব্রাহাম (১৯০৩)। Linguistic Survey of India [ভারতের ভাষাগত সমীক্ষা]। কলকাতা: অফিস অফ দ্য সুপারিন্টেন্ডেন্ট, গভর্নমেন্ট প্রিন্টিং, ভারত।  সেন, সুকুমার (১৯৫৭)। ভাষার ইতিবৃত্ত। পাঁচুগোপাল রায়।  শহীদুল্লাহ, মুহম্মদ (১৯৫৮)। বাঙ্গালা ভাষার ইতিবৃত্ত। মাওলা ব্রাদার্স।  শহীদুল্লাহ, মুহম্মদ (১৯৬৫)। বাংলাদেশের আঞ্চলিক ভাষার অভিধান। বাংলা একাডেমি।
গেন্টো (পরিভাষা)

গেন্টো বা গেন্টূ বা 'জেন্টূ' শব্দটি ভারতীয় আদি অধিবাসীদের জন্য ব্যবহৃত একটি শব্দ৷ মুসলমানদের হতে আলাদা ধর্মীয় পরিচয় নির্ধারণে হিন্দু শব্দ উদয়ের পূর্বে ইউরোপীয় পরিব্রাজকদের দ্বারা এ শব্দটির ব্যাপক ব্যবহার হয়েছে৷ গেন্টিও এবং গেন্টো শব্দদ্বয় ঐতিহাসিক ভাবে ভারতের আদিম অধিবাসীদের চিহ্নিত করনে প্রয়োগ হত৷ হিন্দো শব্দটি ধর্মীয় পরিচয় হিসেবে পরিগণিত হবার পর তৎকালীন মাদ্রাজ প্রেসিডেন্সীর তেলেগু ভাষী লোকেদের আলাদা পৃথক পরিচয় নির্ধারণে ব্যবহত হয়েছে মালবার ও তামিল ভাষী লোকেদের থেকে আলাদা শনাক্তের জন্যে৷ পর্তুগিজ ভারত চট্টগ্রামে পর্তুগিজ উপনিবেশ হার্মাদ Dalgado, Sebastião Rodolfo; Anthony Xavier Soares (১৯৮৮)। Portuguese vocables in Asiatic languages: from the Portuguese original of Monsignor Sebastião Rodolfo Dalgado, Volume 1। Asian Educational Services। পৃষ্ঠা 167–168। আইএসবিএন 978-8120604131। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Ernst, Carl W. (১৯৯২)। Eternal garden: mysticism, history, and politics at a South Asian Sufi center। SUNY Press। পৃষ্ঠা 287। আইএসবিএন 978-0791408841। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "The English Invention of Hinduism"। raceandhistory.com। সংগ্রহের তারিখ মার্চ ১৫, ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Yule, Henry; A. C. Burnell; William Crooke (১৯৯৬)। A glossary of colloquial Anglo-Indian words and phrases। Routledge। পৃষ্ঠা 367–368। আইএসবিএন 978-0700703210। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Srivastava, Sushil (২০০১)। "Situating the Gentoo in History"। Economic and Political Weekly। 36 (7): 576–594। জেস্টোর 4410294। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Anand (২০০২-০৩-০৩)। "Origins of 'India'"। The Hindu। নভেম্বর ১০, ২০০৩ তারিখে মূল থেকে আর্কাইভ করা। সংগ্রহের তারিখ মার্চ ১৫, ২০১২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
ক্রিস্তোফ গালতিয়ে

ক্রিস্টোফ গাল্টিয়ার (জন্ম ২৩ আগস্ট ১৯৬৬) একজন ফরাসি পেশাদার ফুটবল কোচ এবং প্রাক্তন খেলোয়াড় যিনি লিগ ১ ক্লাব প্যারিস সেন্ট-জার্মেই- এর প্রধান কোচ। "Christophe Galtier: Profile"। worldfootball.net। HEIM:SPIEL। সংগ্রহের তারিখ ২৯ আগস্ট ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
কন্নড় ভাষা

কন্নড় ভাষা (ಕನ್ನಡ, কন্নড্অ, উচ্চারিত [kɐnːɐɖɐ]) বা কানাড়ি ভাষা ভারতের ২২টি তফসিলি ভাষার একটি। এটি কর্ণাটক রাজ্যের সরকারি ভাষা এবং এই রাজ্যের প্রায় সাড়ে তিন কোটি লোক এই ভাষায় কথা বলেন। এছাড়াও এটি অন্ধ্রপ্রদেশ, তামিলনাড়ু ও মহারাষ্ট্রে প্রচলিত। মাতৃভাষী ও দ্বিতীয় ভাষাভাষীর সংখ্যা মিলিয়ে কন্নড়ভাষীর সংখ্যা প্রায় ৪ কোটি ৩৭ লক্ষ। কন্নড়ের আদিতম শিলালিপি ৪৫০ খ্রিস্টাব্দের, আর এতে সাহিত্য রচনা শুরু হয় ৮৫০ খ্রিষ্টাব্দ নাগাদ। কন্নড়ের প্রাথমিক উন্নতি তামিল ও তেলুগু ভাষার সাথে তুলনীয়। পরবর্তী শতাব্দীগুলোতে কন্নড় সংস্কৃত ভাষার শব্দভাণ্ডার ও সাহিত্যিক ধারার প্রভাবাধীন হয়। কন্নড় ভাষার মৌখিক ও লিখিত রূপের মধ্যে যথেষ্ট বৈসাদৃশ্য আছে। কথ্য কন্নড়ের অনেকগুলি আঞ্চলিক উপভাষা আছে, কিন্তু এর লিখিত রূপ প্রায় সবজায়গাতেই একই রকম। চলিত কন্নড়ের তিনটি উপভাষা সামাজিক শ্রেনীভিত্তিক: ব্রাহ্মণ, অ-ব্রাহ্মণ, এবং অস্পৃশ্য। "Kannada language"। www.britannica.com। সংগ্রহের তারিখ ১৩ জুন ২০১৭।  উইকিপিডিয়া মুক্ত বিশ্বকোষ-এর কন্নড় ভাষা সংস্করণ
জাতীয় সড়ক ১১ (ভারত)

জাতীয় সড়ক ১১ বা এনএইচ ১১ হল ভারতের একটি জাতীয় সড়ক, যা জয়সলমের ( রাজস্থান ) ও রেওয়ারিকে ( হরিয়ানা ) কে সংযুক্ত করে। এই ৮৪৮ কিমি-দীর্ঘ মহাসড়ক। মহাসড়কটি মায়াজলার, পিথালা, জয়সালমের, পোকারন, রামদেবরা, ফলোদি, বাপ, দিয়াত্রা গাজনার, বিকানের, শ্রী ডুঙ্গারগড়, রাজলদেসার, রতনগড়, রোলসাবসার, ফতেহপুর, তাজসার, মান্ডাওয়া, বাঁজাউরা, চিঁইউরা, বাঁহাউরা, ছিন্নুরা, রতনগড়, নারনউল, আতেলি ও রেওয়ারি মধ্যদিয়ে অগ্রসর হয়েছে। জাতীয় সড়ক ১১-এর সর্বাধিক ৭৬০ কিমি দৈর্ঘ্যের অংশ রাজস্থান রাজ্যের মায়াজলার জেলা জয়সলমেরের কাছে জাতীয় সড়ক ৭০-এর (মুনাবাও -তানোট মহাসড়ক) থেকে শুরু বা সংযুক্ত এবং অবশিষ্ট দৈর্ঘ্যের অংশ হরিয়ানা রাজ্যের রেওয়ারি জেলায় জাতীয় সড়ক ৩৫২ ( নারওয়ানা - ঝাজ্জার - রেওয়ারি ) এর সাথে শুরুর বা সংযোগস্থল তৈরি করে। এটি দিল্লি ও বিকানেরের মধ্যে সবচেয়ে সংক্ষিপ্ত রুট এবং দিল্লি ও বিকানেরের মধ্যে ভ্রমণের সময় কমিয়ে দেয়। "Development of Roads and Highways in Rajasthan"। pib.nic.in। সংগ্রহের তারিখ ২৯ অক্টোবর ২০১৮।  উইকিমিডিয়া কমন্সে জাতীয় সড়ক ১১ সম্পর্কিত মিডিয়া দেখুন। এনএইচ ১১-এর মানচিত্র
পিজিআইএমইআর ও ক্যাপিটাল হাসপাতাল, ভুবনেশ্বর

পিজিআইএমইআর ও ক্যাপিটাল হাসপাতাল, বা পোস্ট গ্র্যাজুয়েট ইনস্টিটিউট অব মেডিকেল এডুকেশন অ্যান্ড রিসার্চ অ্যান্ড ক্যাপিটাল হসপিটাল ভুবনেশ্বর হল একটি সরকারি হাসপাতাল ও মেডিকেল স্কুল এবং তৃতীয় স্তরের সরকারি হাসপাতাল। এটি ভারতের ওড়িশার ভুবনেশ্বর শহরে অবস্থিত। "Capital Hospital Bhubaneswar gets approval to start PG courses"।  "List of Postgraduate Medical Degree Colleges"। ৩০ নভেম্বর ২০২২ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০২২।
অনুগ্রহ নারায়ণ মগধ মেডিকেল কলেজ ও হাসপাতাল

অনুগ্রহ নারায়ণ মগধ মেডিকেল কলেজ ও হাসপাতাল হল বিহাররে গয়া শহরের একটি সরকারি মেডিকেল কলেজ। এটি ১৯৬৯ সালে প্রতিষ্ঠিত এবং মেডিকেল কাউন্সিল অব ইন্ডিয়া দ্বারা অনুমোদিত হয়েছিল। প্রতিষ্ঠানের নামকরণ বিহার বিভূতি ডঃ অনুগ্রহ নারায়ণ সিনহার নামে করা হয়েছে। কলেজটি দক্ষিণ বিহারের গয়াতে অবস্থিত এবং এটি ১৯৬৯ সালে প্রতিষ্ঠিত হয়েছিল। সেই সময়ে বিহারে মাত্র তিনটি মেডিকেল কলেজ ছিল: পাটনা, উত্তর বিহারের দারভাঙ্গা এবং আরেকটি বিহারের দক্ষিণাঞ্চলের রাঁচি (বর্তমানে ঝাড়খণ্ড)। "ANMMCH MCI Listing"। Medical Council of India। ২৮ মার্চ ২০১২ তারিখে মূল থেকে আর্কাইভ করা। সংগ্রহের তারিখ ২০ সেপ্টেম্বর ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "History of ANMMCH"। official website। ৪ অক্টোবর ২০১১ তারিখে মূল থেকে আর্কাইভ করা। সংগ্রহের তারিখ ১০ মার্চ ২০১১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
দ্বারভাঙা মেডিকেল কলেজ ও হাসপাতাল

দ্বারভাঙা মেডিকেল কলেজ ও হাসপাতাল হল একটি সরকারি মেডিকেল কলেজ। প্রতিষ্ঠানটি বিহারের দ্বারভাঙায় হাসপাতালের সুবিধা সহ শিক্ষার্থীদের চিকিৎসা শিক্ষা প্রদান করে। এটি ১৯৪৬ সালে প্রতিষ্ঠিত হয়েছিল। কলেজটি বর্তমানে আর্যভট্ট নলেজ ইউনিভার্সিটির সাথে অধিভুক্ত। মেডিক্যাল কলেজটি খান্দাবালা রাজবংশের রাজা রামেশ্বর সিং-এর প্রচেষ্টায় নির্মিত হয়েছিল, যিনি মধুবনীর সুন্দর রাজ নগর প্রাসাদও নির্মাণ করেছিলেন। ঘটনা অনুসারে, প্রিন্স অব ওয়েলস, যাকে এডওয়ার্ড অষ্টমও বলা হয়, ১৯২৫ সালে বিহারে এসেছিলেন। দ্বারভাঙার মহারাজ রামেশ্বর সিং তাকে পাটনার 'টেম্পল অব মেডিকেল লার্নিং' নামে একটি মেডিকেল স্কুল পরিদর্শনের জন্য অনুরোধ করেছিলেন। প্রিন্স, যিনি পরবর্তীকালে রাজা এডওয়ার্ড অষ্টম হন, মেডিকেল স্কুলের কাজে খুব মুগ্ধ হন। ব্রিটিশ সরকারের পক্ষ থেকে, তিনি মেডিকেল স্কুলটিকে মেডিসিনের জন্য একটি নতুন কলেজে উন্নীত করার জন্য মহারাজাকে প্রস্তাব দেন। পুরোনো, 'চিকিৎসা শিক্ষার মন্দির' বিহারের অন্য কোথাও স্থানান্তরিত করার সিদ্ধান্ত নেওয়া হয়েছিল। পুরানো লোকদের মতে, 'চিকিৎসা শিক্ষার মন্দির' আগে মুজাফফরপুরে স্থানান্তরিত করার সিদ্ধান্ত নেওয়া হয়েছিল। তবে, মহারাজা মেডিকেল স্কুলের স্থানান্তর মেনে নেন কিন্তু দরভাঙ্গায় এটি স্থাপনের প্রস্তাব দেন। অবশেষে, তার ইচ্ছা পূরণ হয় এবং শহরের মেডিকেল কলেজের পথ প্রশস্ত হয়। রাজ পরিবার দারভাঙ্গা-লাহেরিয়াসরাইয়ের যমজ শহরের মাঝখানে ৩০০ একর জমি এবং মেডিক্যাল কলেজ স্থাপন ও সম্প্রসারণের জন্য ৬ লক্ষ টাকা দান করেছিল। প্রাথমিকভাবে, মেডিকেল কলেজটি শহরের লোহিয়া চকের কাছে অবস্থিত আজকের পুলিশ হাসপাতালের ভিতরে অবস্থিত ছিল। প্রাথমিক ভাবে, রাজাকে মেডিকেল কলেজ স্থানান্তর করার জন্য ব্রিটিশদের কাছে ২৫,০০০ টাকা জমা দিতে হয়েছিল। রাজার পরে, তাঁর ছেলে কামেশ্বর সিং ১৯৪৬ সালে 'টেম্পল ব মেডিকেল লার্নিং'-এর নাম পরিবর্তন করে দারভাঙ্গা মেডিকেল কলেজে নামকরণ করেন। কলেজটিকে ভারত সরকার অল ইন্ডিয়া ইনস্টিটিউট অব মেডিক্যাল সায়েন্সেস-এর জন্য একটি কেন্দ্র হিসাবে চিহ্নিত করেছে। "Darbhanga Medical College, Darbhanga"। Collegedunia (ইংরেজি ভাষায়)। সংগ্রহের তারিখ ২০২০-০২-১৩।  Staff, Edufever (২০১৯-১১-১৮)। "DMCH Darbhanga 2020-21:Admission, Fee, Courses, Cutoff"। Edufever (ইংরেজি ভাষায়)। সংগ্রহের তারিখ ২০২০-০২-১৩।  ".:Official Website : Aryabhatta Knowledge University, Patna:."। akubihar.ac.in। ২০২০-০২-২৬ তারিখে মূল থেকে আর্কাইভ করা। সংগ্রহের তারিখ ২০২০-০২-১৩।  "Health ministry clears proposal to establish AIIMS in the campus of Darbhanga Medical College Hospital"। www.aninews.in (ইংরেজি ভাষায়)। সংগ্রহের তারিখ ২০২০-০২-১৩।  "Darbhanga Medical College & Hospital to be upgraded as second AIIMS in Bihar, Nadda assures Nitish"।  Pioneer, The। "Health Ministry OK's setting up of AIIMS in Darbhanga"। The Pioneer (ইংরেজি ভাষায়)। সংগ্রহের তারিখ ২০২০-০২-১৩।
নেকেড নিউজ

নেকেড নিউজ হল নেকেড ব্রডকাস্টিং নেটওয়ার্কের মালিকানাধীন একটি কানাডীয় সংবাদ ও বিনোদন অনুষ্ঠান। এতে নগ্ন মহিলা সংবাদ উপস্থাপকদের নিউজ ওয়্যার থেকে প্রাপ্ত নিউজ বুলেটিন পড়ার বৈশিষ্ট্য রয়েছে। শোটির প্রোডাকশন স্টুডিও টরন্টোতে অবস্থিত। সপ্তাহে ছয়টি দৈনিক সংবাদ অনুষ্ঠান রয়েছে এবং সেগুলি প্রায় ২২ মিনিটের। মহিলা কাস্ট সদস্যরা হয় সম্পূর্ণ নগ্ন সংবাদ পড়েন, অথবা বিভিন্ন অংশ যেমন বিনোদন, খেলাধুলা, চলচ্চিত্র, খাবার, যৌনতা এবং সম্পর্ক উপস্থাপন করার সময় পোশাক খুলে ফেলেন। নেকেড নিউজ টিভি! এটি ওয়েব অনুষ্ঠানের একটি শাখা এবং বিশ্বের বিভিন্ন দেশে পে টিভিতে সম্প্রচার করা হয়। অনুষ্ঠানটি সারা বিশ্ব থেকে মহিলাদের নিয়মিতভাবে বা অতিথি সাংবাদিক হিসাবে উপস্থিত হওয়ার জন্য নিয়োগ করে। তাদের অডিশন, যেখানে মহিলারা অনুষ্ঠানে সুযোগ পাবার জন্য চেষ্টা করে, সবচেয়ে জনপ্রিয় অংশগুলির মধ্যে একটি এবং সর্বাধিক দর্শকদের প্রতিক্রিয়া তৈরি করে৷ আরেকটি জনপ্রিয় অংশ হল নেকেড ইন দ্য স্ট্রিটস যেখানে একজন প্রতিবেদক রাস্তায় টপলেস হয়ে জনসাধারণকে বিভিন্ন বিষয়ে প্রশ্ন করে। "Net news to bare all on TV"। BBC News। ৭ সেপ্টেম্বর ২০০১।  Mutz, Diana C. (২০১৫)। In-Your-Face Politics: The Consequences of Uncivil Media। Princeton University Press। পৃষ্ঠা 215। আইএসবিএন 9781400865871।  Meikle, Graham (২০০৮)। Interpreting News। Palgrave Macmillan। পৃষ্ঠা 119। আইএসবিএন 9781137105677। [স্থায়ীভাবে অকার্যকর সংযোগ] "Naked News TV! to Air New Episodes on Australian T.V." (সংবাদ বিজ্ঞপ্তি)। ২ অক্টোবর ২০০২। ২ আগস্ট ২০১৭ তারিখে মূল থেকে আর্কাইভ করা। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Herman, Dan (২০০৮)। Outsmart the MBA Clones: The Alternative Guide to Competitive Strategy, Marketing, and Branding। Paramount Market Publishing। পৃষ্ঠা 25। আইএসবিএন 9780978660284।  Neal, Rome (অক্টোবর ২৪, ২০০৩)। "Turning Heads At Naked News"। CBS News। সংগ্রহের তারিখ মে ২০, ২০২০।  দাপ্তরিক ওয়েবসাইট
বায়ুস্তূতি

বায়ুস্তূতি হল ত্রিবিক্রম পণ্ডিতাচার্য দ্বারা রচিত, যা মাধব ঐতিহ্যের অন্যতম বিখ্যাত স্তোত্র। মধ্বাচার্যের অনুসারীদের মতে মধ্বাচার্য হলেন দেবতা বায়ুর তৃতীয় অবতার, প্রথম অবতার বায়ু দেবতা এবং বায়ুস্তূতি অবতারের এই ক্রমকে স্বীকৃতি দিয়ে লেখা হয়েছে। বায়ুস্তূতি "হরি বায়ুস্তূতি" নামেও পরিচিত। বায়ুস্তূতি ৪১টি প্যারা নিয়ে গঠিত। উল্লেখ্য বায়ুস্তূতির শুরুতে ও শেষে ২টি প্যারা নিয়ে গঠিত নৃসিংহ নখস্তূতি জপ করা হয়। কিংবদন্তি আছে মধ্বাচার্যের দ্বারা করা প্রতিদিনের পূজার সময়, ত্রিবিক্রম পণ্ডিতাচার্য বাইরে দ্বাদশ স্তোত্র পাঠ করতেন। নৈবেদ্যের সমাপ্তি বা লার্ডকে খাবারের আনুষ্ঠানিক নৈবেদ্য ঘণ্টা বাজানোর মাধ্যমে নির্দেশ করা হয়েছিল। যাইহোক, একদিন ত্রিবিক্রম পণ্ডিতাচার্য ক্রমশ কৌতূহলী হয়ে উঠলেন কারণ বহুদিন পরেও ঘণ্টার শব্দ শোনা যাচ্ছিল না। তিনি দরজা দিয়ে উঁকি দিয়ে দেখলেন যে মাধব ভগবান রামকে হনুমান হিসেবে, ভগবান কৃষ্ণকে ভীমসেন হিসেবে এবং ভগবান বেদব্যাসকে মধ্বাচার্য হিসেবে পূজা করছেন। ভক্তি দ্বারা কাবু হয়ে তিনি বায়ুস্তূতি রচনা করেন এবং মধ্বাচার্যকে উৎসর্গ করেন। Siraj 2012, পৃ. 735। Siraj, S.Anees (২০১২), Karnataka State: Udupi District, Government of Karnataka, Karnataka Gazetteer Department উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mukhya Prana ওয়েব্যাক মেশিনে আর্কাইভকৃত ৯ জুন ২০১১ তারিখে Sanskrit Text of Vayu Stuti Mukhya Prana - The Avatar of Vayu Learn Vayu Stuthi
নৃসিংহ নখস্তূতি

নৃসিংহ নখস্তূতি বা নখস্তূতি হল মধ্বাচার্য রচিত বিখ্যাত ও ছোট স্তূতিগুলির মধ্যে একটি, যা ভগবান নৃসিংহের নখের প্রশংসায় স্রাগধারা ছন্দে রচিত। এই স্তূতিতে মাধবাচার্য ভগবান নরসিংহের শক্তি এবং তাঁর নখের প্রশংসা করেছেন। ভারতবিদ বি. এন. কে শর্মা বলেন, "ঐতিহ্য অনুসারে, মাধব এই দুটি শ্লোক রচনা করেন এবং সেগুলিকে তাঁর শিষ্য ত্রিবিক্রম পণ্ডিতাচার্য দ্বারা রচিত বায়ুস্তূতির উপসর্গ হিসেবে দিয়েছিলেন। এগুলি এখন বায়ুস্তূতির অংশ হিসাবে, শুরুতে ও শেষে পাঠ করা হয়"। Sharma 2000, পৃ. 187। Ivan 2021, পৃ. 14। Ivan, D’Souza (২০২১)। A Hermeneutical Investigation of Super-Primary Meaning in the Dvaita Vedānta of Madhva। Cambridge Scholars Publishing। আইএসবিএন 9781527574250। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sharma, B. N. Krishnamurti (২০০০)। A History of the Dvaita School of Vedānta and Its Literature, Vol 1. 3rd Edition। Motilal Banarsidass (2008 Reprint)। আইএসবিএন 978-8120815759। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
দ্বাদশ স্তোত্র

দ্বাদশ স্তোত্র হল ১২টি স্তোত্রের পরম্পরা যা মধ্বাচার্য দ্বারা রচিত। স্তোত্রগুলো দেবতা বিষ্ণুর প্রশংসায় রচিত। এটা বিশ্বাস করা হয় যে উড়ুপিতে ভগবান কৃষ্ণের মূর্তি স্থাপনের সাথে সম্পর্কিত স্তোত্রগুলি রচিত হয়েছিল। যদিও ১২টি স্তোত্রের অধিকাংশই ভগবানের স্তূতি, তৃতীয় স্তোত্রটি আসলে মাধব দর্শনের সারসংক্ষেপ। বছরের পর বছর ধরে দ্বাদশ স্তোত্রের অসংখ্য সঙ্গীত রচনা করা হয়েছে। মাধব মন্দিরে "নৈবেদ্য" বা ভগবানকে অন্ন নিবেদনের সময় দ্বাদশ স্তোত্র পাঠ করাও একটি রীতি। প্রমেয় শ্লোক Sharma 1962, পৃ. xvi। Bryant 2007, পৃ. 358-361। Edwin F. Bryant। Krishna: A Sourcebook। Oxford University Press। পৃষ্ঠা 358। সংগ্রহের তারিখ ১৮ জুন ২০০৭। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Dvaadasha Stotra"। ৯ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০২২।  Journal of Indian Council of Philosophical Research, Volume 19। Indian Council of Philosophical Research। ২০০২। পৃষ্ঠা 147। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Occasions for the Dvadasha Stotra's recitation"। ৯ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ৩০ ডিসেম্বর ২০২২।  Bryant, Edwin (২০০৭)। Krishna : A Sourcebook (Chapter 15 by Deepak Sarma)। Oxford University Press। আইএসবিএন 978-0195148923। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sharma, B. N. Krishnamurti (১৯৬২)। Philosophy of Śrī Madhvācārya। Motilal Banarsidass (2014 Reprint)। আইএসবিএন 978-8120800687। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Transliteration of the Dvadasha Stotras in Roman alphabets ওয়েব্যাক মেশিনে আর্কাইভকৃত ২৬ ফেব্রুয়ারি ২০২১ তারিখে